stanford-oval/wikipedia huggingface dataset:
ทางหลวงพิเศษหมายเลข 7
รายละเอียดของเส้นทาง > ทางเชื่อมต่อ

นอกจากสายหลัก ยังมีสายแยกที่เชื่อมต่อทางหลวงพิเศษสายหลักกับเมืองหรือเขตเศรษฐกิจต่างๆ รวมถึงเชื่อมต่อกับทางหลวงแผ่นดินที่มีแนวเส้นทางขนานกับทางหลวงพิเศษสายหลัก เช่น ถนนสุขุมวิท สายแยกดังกล่าวนี้ มีเส้นทางมุ่งสู่ชายทะเล และออกแบบเป็นทางหลวงพิเศษที่มีลักษณะกึ่งควบคุมการเข้า-ออก ทางเชื่อมต่อดังกล่าวมีดังนี้
ทางแยกไปบรรจบถนนเทพรัตน (บางวัว) เริ่มต้นจากทางแยกต่างระดับบางควาย บริเวณประมาณกิโลเมตรที่ 40 ของสายหลัก ผ่านตำบลบางวัว และตำบลบางสมัคร อำเภอบางปะกง จังหวัดฉะเชิงเทรา และสิ้นสุดที่ถนนเทพรัตน ที่ทางแยกต่างระดับบางบ่อ
ทางแยกเข้าชลบุรี เริ่มต้นจากทางแยกต่างระดับคีรีนคร บริเวณประมาณกิโลเมตรที่ 79 ของถนนสายหลัก มีเส้นทางอยู่ในตำบลหนองข้างคอก อำเภอเมืองชลบุรี จังหวัดชลบุรี และสิ้นสุดที่ทางหลวงแผ่นดินหมายเลข 361 (ทางเลี่ยงเมืองชลบุรี) ที่ทางแยกต่างระดับหนองข้างคอก
ทางแยกเข้าท่าเรือแหลมฉบัง เริ่มต้นจากทางแยกต่างระดับหนองขาม ผ่านตำบลหนองขาม ตำบลสุรศักดิ์ ตัดกับถนนสุขุมวิท และสิ้นสุดที่ท่าเรือแหลมฉบัง ตำบลทุ่งสุขลา อำเภอศรีราชา จังหวัดชลบุรี
ทางแยกเข้าพัทยา
ทางแยกไปบรรจบถนนสุขุมวิท (บ้านอำเภอ)
ประวัติ > การก่อสร้างในช่วงแรก

ทางหลวงพิเศษหมายเลข 7 ในอดีตเคยถูกกำหนดหมายเลขสายทางเป็น "ทางหลวงพิเศษหมายเลข 36" (ใช้เรียกรวมตลอดสายทางตั้งแต่กรุงเทพมหานคร (ลาดกระบัง) ไปจนถึงระยอง) ถูกออกแบบและก่อสร้างเป็นทางหลวงพิเศษไม่มีทางเชื่อมควบคุมการเข้า-ออก เริ่มก่อสร้างเมื่อปลายปี พ.ศ. 2534 ก่อสร้างแล้วเสร็จบางส่วนและเปิดการจราจรตลอดสายเมื่อวันที่ 1 ธันวาคม พ.ศ. 2541 ก่อสร้างเป็นถนนขนาด 4 ช่องจราจร ต่อมา ได้มีการรวมแนวเส้นทางเก่าของทางหลวงแผ่นดินหมายเลข 36 (ถนนบายพาสสายชลบุรี พัทยา ระยอง) มาเป็นส่วนหนึ่งในช่วงชลบุรี–พัทยา และก่อสร้างเพิ่มเติมจากเดิมสิ้นสุดบนทางหลวงแผ่นดินหมายเลข 36 เป็นสิ้นสุดที่ถนนสุขุมวิท บริเวณพัทยากลาง เปิดการจราจรเมื่อวันที่ 28 มีนาคม พ.ศ. 2553 ซึ่งเป็นการเปิดการจราจรตลอดสาย
ต่อมา กรมทางหลวงได้ขยายช่องจราจรหลักเพิ่มเติมบนถนนกรุงเทพฯ–ชลบุรี สายใหม่ ช่วงถนนศรีนครินทร์–ทางเข้าท่าอากาศยานสุวรรณภูมิ เป็น 8 ช่องจราจร ขยายเข้าหาศูนย์กลางบริเวณร่องน้ำ โครงการนี้มีแนวทางไปทางทิศตะวันออกมุ่งสู่ชลบุรี ลอดผ่านสะพานเข้า-ออกท่าอากาศยานสุวรรณภูมิ และทางเข้า-ออกสถานีขนส่งสินค้าร่มเกล้าผ่านข้ามทางรถไฟของสถานีขนส่งสินค้า ซึ่งปัจจุบันก่อสร้างเสร็จแล้ว
ประวัติ > ด่านเก็บเงินค่าธรรมเนียมผ่านทางถาวร

กรมทางหลวงได้มีการปรับปรุงทางหลวงพิเศษหมายเลข 7 ช่วงชลบุรี–พัทยาให้เป็นทางหลวงพิเศษควบคุมการเข้าออกเต็มรูปแบบ ในช่วงสะพานข้ามทางรถไฟ–ทางแยกต่างระดับบางพระ หรือแยกวังตะโก มีเขตทาง 80 เมตร มีขนาด 4-8 ช่องจราจร วางช่องจราจรละ 3.60เมตร ไหลทางนอก 2.50-3.00 เมตร ไหลทางใน 1.00 เมตร ระยะทาง 4 กิโลเมตร จะมีการปรับปรุงเป็นทางรวมและกระจายการจราจร ปิดช่องกลับรถกลางถนน แล้วก่อสร้างจุดกลับรถในรูปแบบของทางลอด หรือสะพานกลับรถเกือกม้า มีจุดกลับรถ 1 จุด คือบริเวณสะพานข้ามทางรถไฟ
นอกจากนี้ ยังมีปรับปรุงทางแยกต่างระดับคีรีนคร จากเดิมทางหลวงพิเศษหมายเลข 7 ช่วงกรุงเทพฯ–ชลบุรี สายใหม่ จะมาสิ้นสุดที่แยกนี้ จะเปลี่ยนแนวทางของสะพาน ให้สายทางแยกเข้าชลบุรีมาสิ้นสุดที่แยกนี้ และให้ถนนกรุงเทพฯ–ชลบุรี มีเส้นทางตรงลงพัทยาได้โดยไม่ต้องเลี้ยวซ้าย ซึ่งปัจจุบันก่อสร้างเสร็จแล้ว รวมทั้งก่อสร้างด่านเก็บค่าผ่านทาง 1 จุด ได้แก่ ด่านบางพระ บริเวณทางแยกต่างระดับบางพระ
ช่วงทางแยกต่างระดับบางพระหรือแยกวังตะโก ถึงทางแยกต่างระดับหนองขาม มีเขตทาง 80 เมตร มีขนาด 8 ช่องจราจรวางช่องจราจรละ 3.60เมตร ไหลทางนอก 2.50-3.00 เมตร ไหลทางใน 1.00 เมตร  และทางบริการ 2 ช่องจราจร ในบางส่วน ระยะทาง 21 กิโลเมตร และช่วงทางแยกต่างระดับหนองขาม–ทางแยกต่างระดับมาบประชัน มีเขตทาง 80 เมตร มีขนาด 8 ช่องจราจรวางช่องจราจรละ 3.60เมตร ไหลทางนอก 2.50-3.00 เมตร ไหลทางใน 1.00 เมตร  และทางบริการขนาด 2-3 ช่องจราจร ในบางส่วน ระยะทาง 17 กิโลเมตร จะมีการปรับปรุงให้เป็นทางหลวงพิเศษที่ควบคุมการเข้า-ออก ก่อสร้างด่านเก็บค่าผ่านทาง 2 จุด ได้แก่ ด่านหนองขาม และด่านพัทยา ในช่วงที่ 1 จะมีจุดกลับรถ 5 จุด และในช่วงที่ 2 จะมีจุดกลับรถ 9 จุด เป็นแบบทางลอดทั้งหมด มีรั้วกั้นระหว่างทางหลักกับทางบริการ พร้อมสิ่งอำนวยความสะดวกต่าง ๆ เช่น ป้ายจราจร ไฟฟ้าส่องสว่าง มีสถานที่บริการทางหลวง 1 จุด บริเวณเทศบาลนครแหลมฉบัง อำเภอศรีราชา จังหวัดชลบุรี กิโลเมตรที่ 98-99 และปรับปรุงทางแยกต่างระดับหนองขามให้มีทางเลี้ยวเพิ่มเติม
ในช่วงทางแยกต่างระดับหนองขาม–ทางแยกต่างระดับแหลมฉบัง มีเขตทาง 80 เมตร มีขนาด 8 ช่องจราจร วางช่องจราจรละ 3.60เมตร ไหลทางนอก 3.00 เมตร ไหลทางใน 1.00 เมตร  และทางบริการหรือทางคู่ขนานบนทางหลวงแผ่นดินหมายเลข 3608-3611 2-3 ช่องจราจร ระยะทาง 8 กิโลเมตร โดยจะปรับปรุงให้เป็นทางรวมและกระจายการจราจรในลักษณะกึ่งควบคุม เพื่อแยกรถบรรทุกสินค้า และรถในท้องถิ่นออกจากกัน รวมทั้งจะกำหนดจุดเข้า-ออกทางสายหลักในตำแหน่งที่เหมาะสมอีกด้วย
ช่วงจุดสิ้นสุดโครงการบริเวณจุดบรรจบทางหลวงหมายเลข 3–ทางแยกต่างระดับมาบประชัน มีเขตทาง 70-170 เมตร มีขนาด 6 ช่องจราจร วางช่องจราจรละ 3.60เมตร ไหลทางนอก 2.50-3.00 เมตร ไหลทางใน 1.00 เมตร  และทางบริการ 2 ช่องจราจร เฉพาะเชื่อมต่อการเดินทางท้องถิ่น ระยะทาง 6 กิโลเมตร มีจุดกลับรถ 1 จุด จะมีการก่อสร้างสะพานข้าม และทางลอดทางหลวงในบริเวณจุดตัดถนนเดิมสำหรับการสัญจรในท้องถิ่น เพื่อเน้นการให้บริการประชาชนในท้องถิ่น และก่อสร้างด่านเก็บค่าผ่านทาง 1 จุด ได้แก่ ด่านพัทยา บริเวณถัดจากทางแยกต่างระดับมาบประชัน
ประวัติ > การก่อสร้างช่วงพัทยา–มาบตาพุด

โครงการก่อสร้างทางหลวงพิเศษหมายเลข 7 สายกรุงเทพฯ–บ้านฉาง ช่วงพัทยา –มาบตาพุด เริ่มต้นจากถนนชลบุรี–พัทยา บริเวณกิโลเมตรที่ 124 เป็นแนวตรงจากทางแยกต่างระดับพัทยาไปยังสนามบินอู่ตะเภา นิคมอุตสาหกรรมมาบตาพุด และเทศบาลเมืองมาบตาพุด โดยมีเขตทาง 70 เมตร มีขนาด 4 ช่องจราจร ในช่วงที่มีการสร้างทางบริการจะมีเขตทาง 110 เมตร มีขนาด 6 ช่องจราจร และ 4 ช่องจราจรเมื่อพ้นสะพานข้ามถนนพรประภานิมิต จนถึงด่านเก็บค่าผ่านทางอู่ตะเภา และทางบริการ 2 ช่องจราจร ระยะทาง 32 กิโลเมตร และถนนรวมและกระจายการจราจร สายห้วยใหญ่–บ้านอำเภอจะมีเขตทาง 50 เมตร มีขนาด 4 ช่องจราจร ระยะทาง 7.856 กิโลเมตร
ทางแยกต่างระดับของโครงการมีทั้งหมด 4 จุด ได้แก่ ทางแยกต่างระดับมาบประชัน บริเวณจุดเริ่มต้น ทางแยกต่างระดับห้วยใหญ่ บริเวณแยกของถนนสายห้วยใหญ่–บ้านอำเภอ ทางแยกต่างระดับเขาชีโอน บริเวณทางหลวงแผ่นดินหมายเลข 331 และทางแยกต่างระดับอู่ตะเภา บริเวณจุดสิ้นสุด มีสถานที่บริการทางหลวง 1 จุด บริเวณตำบลห้วยใหญ่ อำเภอบางละมุง จังหวัดชลบุรี ตลอดเส้นทางมีด่านเก็บค่าผ่านทาง 3 จุด ได้แก่ ด่านห้วยใหญ่, ด่านเขาชีโอน และด่านอู่ตะเภา ตั้งอยู่บริเวณทางแยกต่างระดับทุกจุดของโครงการ มีด่านชั่งน้ำหนักสำหรับรถบรรทุก 3 จุด สำหรับการเชื่อมต่อชุมชนสองข้างทางจะออกแบบเป็นทางลอด ทางข้าม และสะพานข้ามถนนท้องถิ่นเช่นเดียวกับช่วงกรุงเทพฯ–ชลบุรี และชลบุรี–พัทยา
เขตการควบคุม

ทางหลวงพิเศษหมายเลข 7 แบ่งเขตการควบคุมออกเป็น 11 ตอน ได้แก่
| ช่วงที่ | ตอน | ชื่อตอน | หลัก กม>  | ระยะทาง (กม> ) | หมวดทางหลวง | แขวงทางหลวง | จังหวัด |
| --- | --- | --- | --- | --- | --- | --- | --- |
| 1 | 0101 | ถนนศรีนครินทร - แขวงคลองสองต้นนุ่น | 0+000 - 8+000 | 8.000 | หมวดทางหลวงคันนายาว | พิเศษระหว่างเมือง | กรุงเทพมหานคร |
| 2 | 0102 | ทางแยกเข้าสถานีขนส่งสินค้าร่มเกล้า | 0+000 - 0+512 | 0.512 | หมวดทางหลวงลาดกระบัง | พิเศษระหว่างเมือง | กรุงเทพมหานคร |
| 3 | 0103 | แขวงคลองสองต้นนุ่น - พิมพา | 8+000 - 39+000 | 31.000 | หมวดทางหลวงลาดกระบัง | พิเศษระหว่างเมือง | สมุทรปราการ |
| 4 | 0104 | พิมพา - หนองข้างคอก | 39+000 - 77+800 | 38.800 | หมวดทางหลวงพานทอง | พิเศษระหว่างเมือง | ฉะเชิงเทรา |
| 5 | 0105 | หนองข้างคอก - ตะเคียนเตี้ย | 77+800 - 110+000 | 32.200 | หมวดทางหลวงแหลมฉบัง | พิเศษระหว่างเมือง | ชลบุรี |
| 6 | 0106 | ตะเคียนเตี้ย - พลา | 110+000 - 150+850 | 40.850 | หมวดทางหลวงพัทยา | พิเศษระหว่างเมือง | ชลบุรี, ระยอง |
| 7 | 0107 | ทางต่างระดับบางควาย - ทางต่างระดับบางวัว | 0+000 - 4+000 | 4.000 | หมวดทางหลวงพานทอง | พิเศษระหว่างเมือง | ฉะเชิงเทรา |
| 8 | 0108 | ทางต่างระดับคีรี - ทางต่างระดับหนองข้างคอก | 0+000 - 3+728 | 3.728 | หมวดทางหลวงแหลมฉบัง | พิเศษระหว่างเมือง | ชลบุรี |
| 9 | 0109 | ทางต่างระดับหนองขาม - ท่าเรือแหลมฉบัง | 0+000 - 8+091 | 8.091 | หมวดทางหลวงแหลมฉบัง | พิเศษระหว่างเมือง | ชลบุรี |
| 10 | 0110 | ทางต่างระดับมาบประชัน - พัทยา | 0+000 - 6+165 | 6.165 | หมวดทางหลวงพัทยา | พิเศษระหว่างเมือง | ชลบุรี |
| 11 | 0111 | ทางต่างระดับห้วยใหญ่ - บ้านอำเภอ | 0+000 - 7+856 | 7.856 | หมวดทางหลวงพัทยา | พิเศษระหว่างเมือง | ระยอง |
| รวม | รวม | 11 ตอนควบคุม | รวมระยะทาง | 181.202 กม. | 181.202 กม. | 181.202 กม. | 181.202 กม. |
ที่พักริมทาง

เนื่องจากทางหลวงพิเศษหมายเลข 7 เป็นทางหลวงพิเศษระหว่างเมืองแบบปิด คือมีการควบคุมการเข้าออกของสายทางแบบสมบูรณ์ ทำให้ไม่สามารถจอดแวะพักตามสถานบริการน้ำมันหรือร้านค้าต่าง ๆ ได้เหมือนทางหลวงแผ่นดินแบบปกติ ทำให้มีการกำหนดที่พักริมทางไว้ในระหว่างช่วงต่าง ๆ ของเส้นทาง หลายขนาดด้วยกันตามศักยภาพในการให้บริการ ประกอบไปด้วย
| ชื่อที่พักริมทาง | ประเภท | หลัก กม>  | สถานะปัจจุบัน | หมายเหตุ |
| --- | --- | --- | --- | --- |
| ลาดกระบัง | จุดพักรถ (Rest Stop) | 21+700 | เปิดให้บริการแล้ว กำลังศึกษารูปแบบการร่วมพัฒนากับเอกชนเชิงพาณิชย์ |  |
| บางปะกง | สถานที่บริการทางหลวง (Service Area) | 49+300 | เปิดให้บริการแล้ว |  |
| หนองรี | จุดพักรถ (Rest Stop) | 72+500 | เปิดให้บริการแล้ว กำลังศึกษารูปแบบการร่วมพัฒนากับเอกชนเชิงพาณิชย์ |  |
| ศรีราชา | ศูนย์บริการทางหลวง (Service Center) | 95+750 | อยู่ในขั้นตอนการคัดเลือกเอกชนร่วมทุน |  |
| มาบประชัน | จุดพักรถ (Rest Stop) | 119+200 | ฝั่งขาเข้า เปิดให้บริการแล้ว ส่วนฝั่งขาออก อยู่ระหว่างการก่อสร้างและสิ่งอำนวยความสะดวกพื้นฐาน |  |
| บางละมุง | สถานที่บริการทางหลวง (Service Area) | 137+800 | อยู่ในขั้นตอนการคัดเลือกเอกชนร่วมทุน |  |
ตัวเอียง หมายถึง ที่พักริมทางที่กำลังก่อสร้างหรือโครงการในอนาคต
ที่พักริมทาง > จุดพักรถลาดกระบัง

จุดพักรถลาดกระบัง ถือเป็นที่พักริมทางขนาดเล็ก ตั้งอยู่บริเวณกิโลเมตรที่ 21+700 ใกล้เคียงทางแยกต่างระดับลาดกระบังทั้ง 2 ทิศทาง ประกอบไปด้วยสิ่งอำนวยความสะดวกขั้นพื้นฐาน คือ ลานจอดรถ ห้องน้ำ และศาลาพักผ่อน
ปัจจุบันเปิดให้บริการแล้วและกำลังอยู่ในขั้นตอนการศึกษาเพื่อพัฒนาพื้นที่เชิงพาณิชย์ คาดว่าให้บริการได้ในปี พ.ศ. 2566
จุดพักรถลาดกระบัง มีเนื้อที่ที่พักริมทางดังนี้
ทิศทางขาออกกรุงเทพฯ มุ่งหน้าชลบุรี ตั้งอยู่กิโลเมตรที่ 21+600 แขวงทับยาว เขตลาดกระบัง กรุงเทพฯ เนื้อที่ประมาณ 11.8 ไร่
ทิศทางขาเข้ากรุงเทพฯ มุ่งหน้ากรุงเทพฯ ตั้งอยู่กิโลเมตรที่ 21+800 ตำบลศรีษะจรเข้น้อย อำเภอบางเสาธง จังหวัดสมุทรปราการ เนื้อที่ประมาณ 9.6 ไร่
ที่พักริมทาง > สถานที่บริการทางหลวงบางปะกงแห่งใหม่

สถานที่บริการทางหลวงบางปะกงแห่งใหม่ เป็นที่พักริมทางขนาดกลาง บริเวณกิโลเมตรที่ 47+000 ทางแยกต่างระดับบางปะกง บนทางหลวงพิเศษระหว่างเมืองหมายเลข 7 ซึ่งภายในสถานที่บริการทางหลวงดังกล่าวจะประกอบด้วย สิ่งอำนวยความสะดวกต่าง ๆ ครบถ้วน ได้แก่ ที่จอดรถ ศาลาพักผ่อน ห้องน้ำบริการประชาชน ร้านอาหาร ร้านขายของ สถานีบริการน้ำมัน หน่วยกู้ภัย ศูนย์บริการ ระบบผ่านทางอัตโนมัติ และการบริการอื่น ๆ
ทิศทางขาออกกรุงเทพมหานคร  มุ่งหน้าชลบุรี ตั้งอยู่กิโลเมตรที่ 47+000 ตำบลท่าสะอ้าน อําเภอบางปะกง จังหวัดฉะเชิงเทรา เนื้อที่ประมาณ 70.0 ไร่
ทิศทางขาเข้ากรุงเทพฯ มุ่งหน้ากรุงเทพฯ ตั้งอยู่กิโลเมตรที่ 47+000 ตำบลท่าสะอ้าน อําเภอบางปะกง จังหวัดฉะเชิงเทรา เนื้อที่ประมาณ 35.5 ไร่
ที่พักริมทาง > สถานที่บริการทางหลวงบางปะกง

สถานที่บริการทางหลวงบางปะกง ถือเป็นที่พักริมทางขนาดกลาง ตั้งอยู่บริเวณกิโลเมตรที่ 49+300 ใกล้เคียงสะพานข้ามแม่น้ำบางปะกง ตั้งอยู่ทั้ง 2 ทิศทางของทางหลวงพิเศษหมายเลข 7 ปัจจุบันเปิดให้บริการแล้ว ประกอบไปด้วย ลานจอดรถ ห้องน้ำ ศาลาพักผ่อน สถานีบริการน้ำมัน หน่วยกู้ภัยทางหลวง ศูนย์บริการระบบผ่านทางอัตโนมัติ (M-Pass) และการบริการจัดการเชิงพาณิชย์ ประกอบไปด้วย ร้านค้าทั้งอาหาร เครื่องดื่ม และสิ่งของต่าง ๆ ภายใต้ข้อตกลงระหว่างกรมทางหลวงและการปิโตรเลียมแห่งประเทศไทย (ปตท.) สัญญาระเวลา 30 ปี (พ.ศ. 2541 - 2570)
หลังจากนั้นก่อนหมดสัญญา 5 ปี จะดำเนินการหาผู้เข้าจัดการพื้นที่ต่อไปตาม พรบ.การร่วมทุนระหว่างรัฐและเอกชน พ.ศ. 2562
สถานที่บริการทางหลวงบางปะกง มีเนื้อที่ที่พักริมทางดังนี้
ทิศทางขาออกกรุงเทพฯ มุ่งหน้าชลบุรี ตั้งอยู่กิโลเมตรที่ 49+300 ตําบลเขาดิน อําเภอบางปะกง จังหวัดฉะเชิงเทรา เนื้อที่ประมาณ 29.9 ไร่
ทิศทางขาเข้ากรุงเทพฯ มุ่งหน้ากรุงเทพฯ ตั้งอยู่กิโลเมตรที่ 49+300 ตําบลเขาดิน อําเภอบางปะกง จังหวัดฉะเชิงเทรา เนื้อที่ประมาณ 29.3 ไร่
ที่พักริมทาง > จุดพักรถหนองรี

จุดพักรถหนองรี ถือเป็นที่พักริมทางขนาดเล็ก ตั้งอยู่บริเวณกิโลเมตรที่ 72+500 ใกล้เคียงทางแยกต่างระดับบ้านบึงทั้ง 2 ทิศทาง ประกอบไปด้วยสิ่งอำนวยความสะดวกขั้นพื้นฐาน คือ ลานจอดรถ ห้องน้ำ และศาลาพักผ่อน
ปัจจุบันเปิดให้บริการแล้วและกำลังอยู่ในขั้นตอนการศึกษาเพื่อพัฒนาพื้นที่เชิงพาณิชย์ คาดว่าให้บริการได้ในปี พ.ศ. 2566
จุดพักรถหนองรี มีเนื้อที่ที่พักริมทางดังนี้
ทิศทางขาออกกรุงเทพฯ มุ่งหน้าชลบุรี ตั้งอยู่กิโลเมตรที่ 71+700 ตําบลหนองรี อําเภอเมือง จังหวัดชลบุรี เนื้อที่ประมาณ 14.3 ไร่
ทิศทางขาเข้ากรุงเทพฯ มุ่งหน้ากรุงเทพฯ ตั้งอยู่กิโลเมตรที่ 73+300 ตําบลหนองรี อําเภอเมือง จังหวัดชลบุรี เนื้อที่ประมาณ 14.3 ไร่
ที่พักริมทาง > ศูนย์บริการทางหลวงศรีราชา

ศูนย์บริการทางหลวงศรีราชา มีชื่อโครงการว่า โครงการพัฒนาและบริหารจัดการศูนย์บริการทางหลวงศรีราชา บนทางหลวงพิเศษระหว่างเมืองหมายเลข 7 สายกรุงเทพมหานคร - บ้านฉาง ช่วงชลบุรี – พัทยา ถือเป็นที่พักริมทางขนาดใหญ่ที่อยู่ในขั้นตอนของโครงการพัฒนาและบริหารจัดการ ตั้งอยู่บริเวณกิโลเมตรที่ 93+750 ระหว่างทางแยกต่างระดับบางพระ (คีรี) และทางแยกต่างระดับหนองขาม ประกอบไปด้วย ลานจอดรถ ห้องน้ำ ศาลาพักผ่อน สถานีบริการน้ำมัน หน่วยกู้ภัยทางหลวง ศูนย์บริการระบบผ่านทางอัตโนมัติ (M-Pass) และการบริการจัดการเชิงพาณิชย์ ประกอบไปด้วย ร้านค้าทั้งอาหาร เครื่องดื่ม และสิ่งของต่าง ๆ
ปัจจุบันโครงการอยู่ในขั้นตอนการคัดเลือกเอกชนในการร่วมทุน โดยสามารถดำเนินการก่อสร้างได้ในช่วงปี พ.ศ. 2566 - 2568 มีแผนจะเปิดให้บริการสิ่งอำนวยความสะดวกพื้นฐานในปี พ.ศ. 2567 และเปิดบริการพื้นที่พาณิชย์ในปี พ.ศ. 2568
สถานที่บริการทางหลวงศรีราชา มีเนื้อที่ที่พักริมทางดังนี้
ทิศทางขาออกกรุงเทพฯ มุ่งหน้าพัทยา ตั้งอยู่กิโลเมตรที่ 93+750 ตําบลบางพระ และตำบลสุรศักดิ์ อําเภอศรีราชา จังหวัดชลบุรี เนื้อที่ประมาณ 60.1 ไร่
ทิศทางขาเข้ากรุงเทพฯ มุ่งหน้ากรุงเทพฯ ตั้งอยู่กิโลเมตรที่ 93+750 ตําบลบางพระ และตำบลสุรศักดิ์ อําเภอศรีราชา จังหวัดชลบุรี เนื้อที่ประมาณ 56.8 ไร่
ที่พักริมทาง > จุดพักรถมาบประชัน

จุดพักรถมาบประชัน ปัจจุบันอยู่ในขั้นตอนของการศึกษาและออกแบบรายละเอียด และดำเนินการก่อสร้าง ถือเป็นที่พักริมทางขนาดเล็ก ตั้งอยู่บริเวณกิโลเมตรที่ 119+200 ใกล้เคียงทางแยกต่างระดับมาบประชันทั้ง 2 ทิศทาง ประกอบไปด้วยสิ่งอำนวยความสะดวกขั้นพื้นฐาน คือ ลานจอดรถ ห้องน้ำ และศาลาพักผ่อน คาดว่าให้บริการได้ในปี พ.ศ. 2566
จุดพักรถมาบประชัน มีเนื้อที่ที่พักริมทางดังนี้
ทิศทางขาออกกรุงเทพฯ มุ่งหน้าอู่ตะเภา ตั้งอยู่กิโลเมตรที่ 119+950 ตําบลเมืองพัทยา อําเภอบางละมุง จังหวัดชลบุรี เนื้อที่ประมาณ 19.1 ไร่
ทิศทางขาเข้ากรุงเทพฯ มุ่งหน้ากรุงเทพฯ ตั้งอยู่กิโลเมตรที่ 118+450 ตําบลหนองปลาไหล และตำบลโป่ง อําเภอบางละมุง จังหวัดชลบุรี เนื้อที่ประมาณ 20.6 ไร่
ที่พักริมทาง > สถานที่บริการทางหลวงบางละมุง

สถานที่บริการทางหลวงบางละมุง มีชื่อโครงการว่า โครงการพัฒนาและบริหารจัดการสถานที่บริการทางหลวงบางละมุง บนทางหลวงพิเศษระหว่างเมืองหมายเลข 7 สายกรุงเทพมหานคร – บ้านฉาง ช่วงพัทยา – มาบตาพุด ถือเป็นที่พักริมทางขนาดกลางที่อยู่ในขั้นตอนของโครงการพัฒนาและบริหารจัดการ ตั้งอยู่บริเวณกิโลเมตรที่ 137+800 ระหว่างทางแยกต่างระดับห้วยใหญ่ และทางแยกต่างระดับเขาชีโอน ประกอบไปด้วย ลานจอดรถ ห้องน้ำ ศาลาพักผ่อน สถานีบริการน้ำมัน หน่วยกู้ภัยทางหลวง ศูนย์บริการระบบผ่านทางอัตโนมัติ (M-Pass) และการบริการจัดการเชิงพาณิชย์ ประกอบไปด้วย ร้านค้าทั้งอาหาร เครื่องดื่ม และสิ่งของต่าง ๆ
ปัจจุบันโครงการอยู่ในขั้นตอนการคัดเลือกเอกชนในการร่วมทุน โดยสามารถดำเนินการก่อสร้างได้ในช่วงปี พ.ศ. 2566 - 2568 มีแผนจะเปิดให้บริการสิ่งอำนวยความสะดวกพื้นฐานในปี พ.ศ. 2567 และเปิดบริการพื้นที่พาณิชย์ในปี พ.ศ. 2568
สถานที่บริการทางหลวงศรีราชา มีเนื้อที่ที่พักริมทางดังนี้
ทิศทางขาออกกรุงเทพฯ มุ่งหน้าอู่ตะเภา ตั้งอยู่กิโลเมตรที่ 137+800 ตําบลห้วยใหญ่ อําเภอบางละมุง จังหวัดชลบุรี เนื้อที่ประมาณ 32.6 ไร่
ทิศทางขาเข้ากรุงเทพฯ มุ่งหน้ากรุงเทพฯ ตั้งอยู่กิโลเมตรที่ 137+800 ตําบลห้วยใหญ่ อําเภอบางละมุง จังหวัดชลบุรี เนื้อที่ประมาณ 32.6 ไร่
ตารางอัตราค่าธรรมเนียมผ่านทาง

นี่คืออัตราค่าผ่านทางของทางหลวงพิเศษหมายเลข 7 ใน 12 ด่าน. อัตราค่าผ่านทางเป็นสกุลเงินบาท (รถยนต์ 4 ล้อ/รถยนต์ 6 ล้อ/รถยนต์เกิน 6 ล้อ).
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|    กรุงเทพมหานคร−บ้านฉาง ด่านเก็บค่าผ่านทางหลวงพิเศษ |    กรุงเทพมหานคร−บ้านฉาง ด่านเก็บค่าผ่านทางหลวงพิเศษ |    กรุงเทพมหานคร−บ้านฉาง ด่านเก็บค่าผ่านทางหลวงพิเศษ |    กรุงเทพมหานคร−บ้านฉาง ด่านเก็บค่าผ่านทางหลวงพิเศษ |    กรุงเทพมหานคร−บ้านฉาง ด่านเก็บค่าผ่านทางหลวงพิเศษ |    กรุงเทพมหานคร−บ้านฉาง ด่านเก็บค่าผ่านทางหลวงพิเศษ |    กรุงเทพมหานคร−บ้านฉาง ด่านเก็บค่าผ่านทางหลวงพิเศษ |    กรุงเทพมหานคร−บ้านฉาง ด่านเก็บค่าผ่านทางหลวงพิเศษ |    กรุงเทพมหานคร−บ้านฉาง ด่านเก็บค่าผ่านทางหลวงพิเศษ |    กรุงเทพมหานคร−บ้านฉาง ด่านเก็บค่าผ่านทางหลวงพิเศษ |    กรุงเทพมหานคร−บ้านฉาง ด่านเก็บค่าผ่านทางหลวงพิเศษ |    กรุงเทพมหานคร−บ้านฉาง ด่านเก็บค่าผ่านทางหลวงพิเศษ |    กรุงเทพมหานคร−บ้านฉาง ด่านเก็บค่าผ่านทางหลวงพิเศษ |    กรุงเทพมหานคร−บ้านฉาง ด่านเก็บค่าผ่านทางหลวงพิเศษ |  |
|  | ลาดกระบัง |  |  |  |  |  |  |  |  |  |  |  |  |  |
| บางบ่อ | 25/45/60 | บางบ่อ |  |  |  |  |  |  |  |  |  |  |  |  |
| บางปะกง | 30/45/70 | 10/15/20 | บางปะกง |  |  |  |  |  |  |  |  |  |  |  |
| พนัสนิคม | 45/75/110 | 25/45/65 | 15/25/40 | พนัสนิคม |  |  |  |  |  |  |  |  |  |  |
| บ้านบึง | 55/90/130 | 35/55/80 | 25/40/55 | 10/15/20 | บ้านบึง |  |  |  |  |  |  |  |  |  |
| บางพระ | 60/100/140 | 40/65/95 | 50/80/120 | 10/20/30 | 10/15/20 | บางพระ |  |  |  |  |  |  |  |  |
| ศรีราชา | 75/130/180 | 55/80/110 | 30/45/70 | 10/20/30 | 10/15/20 |  | ศรีราชา |  |  |  |  |  |  |  |
| หนองขาม | 100/160/235 | 80/130/190 | 70/115/165 | 50/85/120 | 45/70/450 | 20/30/45 |  | หนองขาม |  |  |  |  |  |  |
| โป่ง | 100/160/235 | 80/130/190 | 70/115/165 | 50/85/120 | 40/70/105 | 40/60/90 |  | 15/30/40 | โป่ง |  |  |  |  |  |
| พัทยา | 105/170/245 | 85/135/195 | 75/120/170 | 55/95/135 | 40/85/110 | 45/65/100 |  | 20/35/50 | 10/15/20 | พัทยา |  |  |  |  |
| ห้วยใหญ่ | 115/185/265 | 95/150/220 | 85/135/195 | 65/105/150 | 55/95/135 | 50/85/120 |  | 30/60/70 | 10/20/30 | 15/20/35 | ห้วยใหญ่ |  |  |  |
| เขาชีโอน | 125/200/290 | 105/170/245 | 95/150/220 | 75/120/175 | 70/110/160 | 60/100/145 |  | 40/65/100 | 20/25/55 | 25/40/60 | 10/20/25 | เขาชีโอน |  |  |
| อู่ตะเภา | 130/201/305 | 110/180/260 | 100/160/235 | 100/160/235 | 80/130/190 | 75/120/175 |  | 70/110/160 | 45/75/65 | 30/45/75 | 15/25/35 | 10/15/20 | อู่ตะเภา |  |
แหล่งข้อมูลอื่น

ระบบสารสนเทศโครงข่ายทางหลวง เก็บถาวร 2023-01-13 ที่ เวย์แบ็กแมชชีน
กองทางหลวงพิเศษระหว่างเมือง กรมทางหลวง
แนวทางหลวงพิเศษหมายเลข 7 และทางแยกต่างระดับ
ทางหลวงพิเศษหมายเลข 7 ขาเข้ากรุงเทพมหานคร บริเวณทางแยกต่างระดับศรีนครินทร์ ในแขวงพัฒนาการ เขตสวนหลวง
ทางหลวงพิเศษหมายเลข 7 ในเขตลาดกระบัง
ทางหลวงพิเศษหมายเลข 7 ฝั่งมุ่งหน้าไปเมืองพัทยา บริเวณทางแยกต่างระดับชลบุรี ในตำบลหนองรี อำเภอเมืองชลบุรี จังหวัดชลบุรี
จุดพักรถลาดกระบัง 1 ฝั่งที่จอดรถยนต์ส่วนบุคคล
สถานที่บริการทางหลวงบางปะกง 1 (ฝั่งขาออกจากกรุงเทพฯ)
วงดุริยางค์สยามฟิลฮาร์โมนิก

วงดุริยางค์สยามฟิลฮาโมนิคออเคสตร้า (The Siam Philharmonic Orchestra) ก่อตั้งขึ้นในปี 2545 ภายใต้การนำของ สมเถา สุจริตกุล โดยเดิมเป็นส่วนหนึ่งของวง The MIFA Sinfonietta the orchestra สยามฟิลฮาโมนิคออเคสตร้าเดิมเล่นดนตรีในกลุ่มของ Haydn, Beethoven และ Mozart ต่อมาขยายเป็น Mahler, Strauss, และ Sibelius ในปี 2546 ได้เชิญวาทยากรอำนวยเพลงรับเชิญ โดย Leo Phillips จาก the Hallé Orchestra และ London Philharmonic และในปี 2548 มีผู้ช่วยวาทยากรเป็น ทฤษฎี ณ พัทลุง
วงดุริยางค์สยามฟิลฮาโมนิคออเคสตร้า เป็นดุริยางค์ประจำ บางกอกโอเปร่า และมีกลุ่มนักร้องประสานเสียงโดย Orpheus Choir of Bangkok บรรเลงเพลงโอเปร่ายุค Baroque จนถึงรูปแบบร่วมสมัย
แหล่งข้อมูลอื่น

เว็บไซต์สยามฟิลฮาโมนิคออเคสตร้า
สุริยะ จึงรุ่งเรืองกิจ

| สุริยะ จึงรุ่งเรืองกิจม> ป.ช. ม.ว.ม. |
| --- | --- |
สุริยะ ใน พ.ศ. 2566

รองนายกรัฐมนตรี
อยู่ในวาระ
เริ่มดำรงตำแหน่ง  27 เมษายน พ.ศ. 2567 (10 เดือน 16 วัน)ดำรงตำแหน่งร่วมกับ  ภูมิธรรม เวชยชัย (2567–ปัจจุบัน) พิชัย ชุณหวชิร (2567–ปัจจุบัน) อนุทิน ชาญวีรกูล (2567–ปัจจุบัน) พัชรวาท วงษ์สุวรรณ (2567) พีระพันธุ์ สาลีรัฐวิภาค (2567–ปัจจุบัน) ประเสริฐ จันทรรวงทอง (2567–ปัจจุบัน)
นายกรัฐมนตรี: เศรษฐา ทวีสิน แพทองธาร ชินวัตร
ก่อนหน้า: ภูมิธรรม เวชยชัย สมศักดิ์ เทพสุทิน ปานปรีย์ พหิทธานุกร อนุทิน ชาญวีรกูล พัชรวาท วงษ์สุวรรณ พีระพันธุ์ สาลีรัฐวิภาค
ดำรงตำแหน่ง 2 สิงหาคม พ.ศ. 2548 – 19 กันยายน พ.ศ. 2549 (1 ปี 1 เดือน 17 วัน)
นายกรัฐมนตรี: ทักษิณ ชินวัตร
รัฐมนตรีว่าการกระทรวงคมนาคม
อยู่ในวาระ
เริ่มดำรงตำแหน่ง  1 กันยายน พ.ศ. 2566 (1 ปี 6 เดือน 14 วัน)
นายกรัฐมนตรี: เศรษฐา ทวีสิน แพทองธาร ชินวัตร
รัฐมนตรีช่วย: มนพร เจริญศรี สุรพงษ์ ปิยะโชติ
ก่อนหน้า: ศักดิ์สยาม ชิดชอบ
ดำรงตำแหน่ง 3 ตุลาคม พ.ศ. 2545 – 11 มีนาคม พ.ศ. 2548 (2 ปี 5 เดือน 8 วัน)
ก่อนหน้า: วันมูหะมัดนอร์ มะทา
ถัดไป: ตนเอง
ดำรงตำแหน่ง 11 มีนาคม พ.ศ. 2548 – 2 สิงหาคม พ.ศ. 2548 (1 ปี 4 เดือน 22 วัน)
นายกรัฐมนตรี: ทักษิณ ชินวัตร
รัฐมนตรีช่วย: อดิศร เพียงเกษ ภูมิธรรม เวชยชัย
ก่อนหน้า: ตนเอง
ถัดไป: พงษ์ศักดิ์ รักตพงษ์ไพศาล
รัฐมนตรีว่าการกระทรวงอุตสาหกรรม
ดำรงตำแหน่ง 17 กุมภาพันธ์ พ.ศ. 2544 – 3 ตุลาคม พ.ศ. 2545 (1 ปี 7 เดือน 16 วัน)
ก่อนหน้า: สุวัจน์ ลิปตพัลลภ
ถัดไป: สมศักดิ์ เทพสุทิน
ดำรงตำแหน่ง 2 สิงหาคม พ.ศ. 2548 – 19 กันยายน พ.ศ. 2549 (1 ปี 1 เดือน 17 วัน)
นายกรัฐมนตรี: ทักษิณ ชินวัตร
ก่อนหน้า: วัฒนา เมืองสุข
ถัดไป: โฆษิต ปั้นเปี่ยมรัษฎ์
ดำรงตำแหน่ง 10 กรกฎาคม พ.ศ. 2562 – 17 มีนาคม พ.ศ. 2566 (3 ปี 8 เดือน 7 วัน)
นายกรัฐมนตรี: ประยุทธ์ จันทร์โอชา
ก่อนหน้า: อุตตม สาวนายน
ถัดไป: อนุชา นาคาศัย   (รัฐมนตรีประจำสำนักนายกฯ รักษาราชการแทน)
รัฐมนตรีช่วยว่าการกระทรวงอุตสาหกรรม
ดำรงตำแหน่ง 5 ตุลาคม พ.ศ. 2541 – 29 มิถุนายน พ.ศ. 2542 (8 เดือน 24 วัน)
นายกรัฐมนตรี: ชวน หลีกภัย
สมาชิกสภาผู้แทนราษฎร แบบบัญชีรายชื่อ
ดำรงตำแหน่ง 14 พฤษภาคม พ.ศ. 2566 – 19 มกราคม พ.ศ. 2567 (8 เดือน 1 วัน)
ดำรงตำแหน่ง 24 มีนาคม พ.ศ. 2562 – 17 มีนาคม พ.ศ. 2566 (3 ปี 11 เดือน 21 วัน)
เลขาธิการพรรคไทยรักไทย
ดำรงตำแหน่ง 27 มกราคม พ.ศ. 2545 – 2 ตุลาคม พ.ศ. 2549 (4 ปี 8 เดือน 5 วัน)
ก่อนหน้า: ปุระชัย เปี่ยมสมบูรณ์
ถัดไป: วิเชษฐ์ เกษมทองศรี
รองหัวหน้าพรรคพลังประชารัฐ
ดำรงตำแหน่ง 27 มิถุนายน พ.ศ. 2563 – 17 มีนาคม พ.ศ. 2565 (2 ปี 8 เดือน 18 วัน)
 
ข้อมูลส่วนบุคคล
เกิด: สุริยะ แซ่จึง 10 ธันวาคม พ.ศ. 2497 (70 ปี) อำเภอพระนคร จังหวัดพระนคร ประเทศไทย
พรรคการเมือง: กิจสังคม (2519–2542) ไทยรักไทย (2542–2550) ภูมิใจไทย (2552–2556)   เพื่อไทย (2556–2561, 2566–ปัจจุบัน) พลังประชารัฐ (2561–2566)
คู่สมรส: สุริสา จึงรุ่งเรืองกิจ
ลายมือชื่อ: 

สุริยะ จึงรุ่งเรืองกิจ ม.ป.ช. ม.ว.ม. (เกิด 10 ธันวาคม พ.ศ. 2497) เป็นนักการเมืองชาวไทย ปัจจุบันดำรงตำแหน่งรองนายกรัฐมนตรี และรัฐมนตรีว่าการกระทรวงคมนาคม ในรัฐบาลแพทองธาร ชินวัตร ประธานกรรมการในคณะกรรมการตรวจสอบและประเมินผลภาคราชการ 
อดีตสมาชิกสภาผู้แทนราษฎร แบบบัญชีรายชื่อ อดีตรัฐมนตรีหลายกระทรวง
การทำงาน

รัฐมนตรีว่าการ กระทรวงอุตสาหกรรม (พรรคไทยรักไทย, รัฐบาลทักษิณ 2) (พรรคพลังประชารัฐ,รัฐบาลประยุทธ์ 2)
รัฐมนตรีว่าการ กระทรวงคมนาคม (พรรคไทยรักไทย, รัฐบาลทักษิณ 2)
เลขาธิการพรรค พรรคไทยรักไทย
พ.ศ. 2544 - พ.ศ. 2545 - รัฐมนตรีว่าการ กระทรวงอุตสาหกรรม (ส.ส. บัญชีรายชื่อลำดับที่ 12 พรรคไทยรักไทย, รัฐบาลทักษิณ 1)
พ.ศ. 2541 - รัฐมนตรีช่วยว่าการ กระทรวงอุตสาหกรรม (พรรคกิจสังคม, รัฐบาลชวน 2)
ที่ปรึกษารัฐมนตรีว่าการ กระทรวงอุตสาหกรรม
ที่ปรึกษารัฐมนตรีช่วยว่าการ กระทรวงแรงงานและสวัสดิการสังคม
ที่ปรึกษารัฐมนตรีประจำสำนักนายกรัฐมนตรี
ที่ปรึกษารัฐมนตรีช่วยว่าการ กระทรวงเกษตรและสหกรณ์
ที่ปรึกษารัฐมนตรีช่วยว่าการ กระทรวงพาณิชย์
กรรมการ การปิโตรเลียมแห่งประเทศไทย (ปตท.)
กรรมการ บริษัท วิทยุการบินแห่งประเทศไทย จำกัด
ประธานกรรมการ บริษัท ซัมมิทอิเล็กทรอนิกส์ คอมโพเนนท์ จำกัด
ประธานกรรมการ บริษัท ซัมมิท แอดวานซ์ แมททีเรียล จำกัด
กรรมการผู้จัดการ บริษัท โอโดซีพ อินดัสตรี จำกัด
กรรมการผู้จัดการ บริษัท ซัมมิท โอโตบอดี้ อินดัสตรี จำกัด
กรรมการบริหาร บริษัท ซัมมิท ไพน์เฮิร์สท กอล์ฟ แอนด์ คันทรีคลับ จำกัด
ประธานกรรมการยุทธศาสตร์การเลือกตั้ง พรรคพลังประชารัฐ (พปชร.)
ประธานกรรมการในคณะกรรมการตรวจสอบและประเมินผลภาคราชการ
การเข้าร่วมกับพรรคพลังประชารัฐ

ในปี พ.ศ. 2550 เขาได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549 หลังจากนั้นได้เข้าร่วมแถลงข่าวเปิดตัวพรรคภูมิใจไทย เมื่อวันที่ 14 มกราคม พ.ศ. 2552 ที่โรงแรมสยามซิตี้ โดยร่วมกับแกนนำ อาทิ ชวรัตน์ ชาญวีรกูล บุญจง วงศ์ไตรรัตน์ โสภณ ซารัมย์ ศุภชัย ใจสมุทร และพรทิวา นาคาศัย
กระทั่งวันพุธที่ 27 มิถุนายน พ.ศ. 2561 นายสุริยะในฐานะหัวหน้ากลุ่มสามมิตรได้ประกาศเข้าร่วมงานกับ พรรคพลังประชารัฐ ต่อมาก่อนการเลือกตั้งสมาชิกสภาผู้แทนราษฎรเป็นการทั่วไป พ.ศ. 2566 เขาและกลุ่มสามมิตร ได้ย้ายไปร่วมงานกับพรรคเพื่อไทย
การเข้าร่วมกับพรรคเพื่อไทย

สุริยะ จึงรุ่งเรืองกิจ ได้ย้ายกลับไปร่วมงานกับพรรคเพื่อไทย ก่อนการเลือกตั้ง พ.ศ. 2566 จะเกิดขึ้น ต่อมาเขาได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อ และเป็นรัฐมนตรีว่าการกระทรวงคมนาคม ในรัฐบาลเศรษฐา ทวีสิน ในปี 2566 และต่อมาในปลายเดือนเมษายน พ.ศ. 2567 เขาได้รับพระบรมราชโองการโปรดเกล้าฯให้เป็นรองนายกรัฐมนตรีอีกตำแหน่งหนึ่ง
เครื่องราชอิสริยาภรณ์

พ.ศ. 2545 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2544 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2516 –  เหรียญสนองเสรีชน (ส.ส.ช.)